భారత ఇంజినీర్లు మేధావులే..
- స్నాప్‌డీల్‌ వ్యవస్థాపకుడు రోహిత్‌ బన్సాల్‌
న్యూఢిల్లీ: భారత్‌లో తగిన సామర్థ్యం కలిగిన ఇంజినీర్లు లేరంటూ స్నాప్‌డీల్‌ సహ వ్యవస్థాపకుడు రోహిత్‌ బన్సాల్‌ చేసిన వివాదాస్పద వ్యాఖ్యలపై ఫ్లిప్‌కార్ట్‌తో పాటు అన్‌లైన్‌లో పలువురి నుంచి విమర్శలు వెల్లువెత్తడంతో ఆయన శనివారం నష్ట నివారణ చర్యలకు దిగారు. విశ్వంలోనే భారత ఇంజినీర్లు ఆకర్షణీయమైన మేథస్సుగల వారని ఆయన అన్నారు. భారత్‌ మెరగైన ఇంజినీర్లకు కేంద్రమని ఆయన అభివర్ణించారు. ఇటీవలి కాలం వరకు కూడా భారత్‌లో ఇంటర్‌నెట్‌ పరిశ్రమ చాలా చిన్నదిగా ఉండేదని అన్నారు. దీంతో అన్‌లైన్‌ అవసరాలకు సరిపడ ఉత్పత్తులను తయారు చేసే శక్తి ఇక్కడి వారికి పెద్దగా లేకుండా పోయిందని ఆయన అభిప్రాయపడ్డారు. విదేశాలలో ఇప్పటికే పరిశ్రమ రకరకాల ఉత్పత్తులతో బాగా విస్తరించిందని, వీటిని అందిపుచ్చుకొని దేశీయంగా అతిపెద్ద వేదికను ఏర్పాటు చేసేందుకు గాను స్నాప్‌డీల్‌ పలు ఉత్పత్తుల కోసం విదేశాల బాట పట్టాల్సి వస్తోందని ఆయన వివరించారు.
మీ స్నేహితులకు రికమెండ్ చెయ్యండి